KYK: Hoekom so baie lyfwagte, Zuma? | Netwerk24
KYK: Hoekom so baie lyfwagte, Zuma?
Deur Reneilwe Dhludhlu 13 Januarie 2018 11:21
'n Hele groepie lyfwagte het laer getrek rondom pres. Jacob Zuma met sy aankoms by die galadinee van die ANC se 106de verjaardagvierings wat Vrydagaand in Oos-Londen gehou is.
En nou bespiegel verskeie sosialemedia-gebruikers waarom die voormalige ANC-president so uiters versigtig is.
Hoekom so baie lyfwagte, wou die rubriekskrywer Max du Preez weet in reaksie op die video wat die lig op sosiale media gesien het.
President Jacob Zuma has now arrived at the #ANC106 gala dinner. 3 Presidents in the house tonight; RSA, ANC & Kenya. pic.twitter.com/BIDFpnjXO9
— Thulasizwe Simelane (@ThulasSims) January 12, 2018
Die feesvieringe word Saterdag in Oos-Londen voortgesit waar adj.pres. Cyril Ramaphosa sy eerste toespraak as die ANC-president lewer.
Nog gebruikers het dadelik gereageer:
"Hy gee nie sy SA presidentskap op wanneer hy die ANC-funksie bywoon nie. Wil jy hê die regtervleuel moet hom tydens 'n ANC-konferensie vermoor soos wat hulle in Mangaung probeer het?" vra @Amplitorque.
Du Preez het hierop vir haar gesê sy bedoel seker al die regtervleuels wat tienduisende rande betaal het om die ANC se banket by te woon.
Karin Morrow twiet "die vyand is binne die tent".
"Daar is baie messe in die eetsaal," twiet Gordon Coburne.
Ene @DWBal4 reken dis omdat Zuma die mees veragte man in Suid-Afrika en is daarom 'n groot teiken vir moord.
"As hulle nie daar was nie, sou niemand sy aankoms agtergekom het nie," twiet @MzansiBeliever.
Paul Rutkiewicz twiet daar is so baie lyfwagte omdat Zuma 'n vrees vir voedselvergiftiging het. "Een proefkonyn per gereg?"